laion/Wikipedia-Exotic huggingface dataset:
Where Do You Go To (My Lovely)?

?(Where Do You Go To (My Lovely (במילולית: לאן את הולכת (יפה שלי)?) הוא שיר משנת 1969 מאת פיטר סארסטד (Peter Sarstedt). השיר הגיע למקום הראשון במצעד הסינגלים הבריטי וזכה בפרס איבור נובלו לשיר הטוב של השנה (יחד עם Space Oddity של דייוויד בואי). לחן השיר הוא ואלס פשוט, המזכיר נגינת תיבת נגינה ברחובות פריז. השיר מספר על נערת-זוהר בשם מארי-קלייר שעלתה למעמדה מאשפתות. הדובר בשיר הכיר אותה בתור נערה עניה, עמו קיבצה נדבות בצוותא ברחובות נאפולי. כיום הנערה היא ידוענית החיה בפריז (בשדרות סן מישל) ומתחככת עם גדולי עולם הבידור והזוהר באתרי נופש אופנתיים כאתר הסקי סנט מוריץ בחורף וחוף ז'ה-לה-פה בקיץ. הדובר לועג לשטחיותה ולגינוני הפזרנות של נובו ריש שסיגלה (לקחה כמה קורסים בסורבון, גנבה ציור מפיקאסו, מחזיקה סוס גזעי שהוענק לה כמתנת יום-הולדת בידי אגא חאן הרביעי כרים אל-חוסייני לשם הכיף, וכו'). שם השיר נובע מהשאלה החוזרת בסוף כל בית: "לאן את הולכת במחשבתך, בלילה, כשאת לבדך במיטה?" התשובה, המוטחת בבית האחרון, שרק בו מתגלה זהותה האמיתית של מארי-קלייר והקשר שלה לדובר היא שהיא צריכה לחשוב עליו, על הנער שקיבץ נדבות לצידה ושהוא היחיד שמכיר אותה באמת ולא לשכוח מהיכן הגיעה לזוהר ולתהילה. בשיר מוזכרים ידוענים אירופאים רבים של התקופה, בהם: מרלנה דיטריך - זמרת ושחקנית גרמניה זיזי ז'נמייר - בלרינה צרפתית פייר בלמן - מעצב אופנה צרפתי הרולינג סטונז סשה דיסטל - זמר צרפתי ומאהבה של בריז'יט בארדו אגא חאן - מגדל סוסי מרוץ וידוען השם מרמז לשמו של מגזין האופנה "מארי קלייר". מעולם לא נמסר למי הכוונה, אך קיימות מספר תאוריות בקרב מעריצי השיר. פעמים רבות עולה שמה של סופיה לורן, ילידת משפחת עוני ברומא שאף גדלה תקופה בנאפולי, ועם בגרותה זכתה להצלחה מטאורית באיטליה, צרפת ובעולם כולו. מידע על היצירה "Where Do You Go To?" באתר מיוזיק בריינז גרסאות נוספות ל"Where Do You Go To?" באתר SecondHandSongs מילים ומשמעות עובדות על שירים סארסטאד - סיפור ההצלחה, דבר, 4 באפריל 1969
קראנק

קראנק (באנגלית: Crunk) הוא תת-ז'אנר מרכזי בהיפ הופ ובמוזיקה אלקטרונית. שירי הקראנק מאופיינים בעיקר על ידי קצב התופים וצעקות קולניות. הז'אנר התחיל באמצע שנות ה-90 בעיר ממפיס שבארצות הברית. בשנת 1997 פרץ לתודעת הציבור עם השיר "Tear Da Club Up" של ת'רי 6 מאפיה. בשנת 1996 באטלנטה, הוציא ליל ג'ון עם להקתו, "East Side Boys", את האלבום הקראנק הראשון: "Get Crunk Who U Wit", אך האלבום כשל ולא הצליח במכירות. עם צאת האלבום הרביעי של ליל ג'ון, בשנת 2002, הז'אנר פרץ לציבור הרחב והביא לשיא הפופולריות של הקראנק. השנים 2002–2004 ידועות גם כ"תור הזהב של ה-Crunk". שירי ה-Crunk שלטו במצעדים ושליטתם במועדונים המיועדים הייתה אבסולוטית. לאחר שהקראנק פרץ לתודעה של הציבור הרבה כוריאוגרפים התחילו לעצב סגנון ריקוד לשירי הקראנק. סגנון הריקוד של הקראנק יכול להשתלב גם עם סגנונות אחרים כמו: Krumping, B-Boying, Funk-style, and Electro-House dance.. ליל ג'ון סיארה 8ball & mjg lil scrappy ת'רי 6 מאפיה ying yang twins ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
סנאפ (תת-סוגה מוזיקלית)

סנאפ (באנגלית: Snap) הוא תת-ז'אנר בהיפ הופ. הסנאפ התחיל בשנת 2001 בעיר באנקהד (Bankhead) שבמערב אטלנטה. מייסדי הז'אנר העיקרים הם D4L, Dem Franchize Boys, K-Rab . הסנאפ התחיל בשכונת הפשע באנקהד (אנ') שבעיר אטלנטה. היו שתי להקות שבעיקר השפיעו על הסנאפ וכבשו את מצעדי השירים שבארצות הברית: D4L - עם להיטם Laffy Taffy שהיה למעלה מ-6 שבועות בראש מצעד ה-Billboard האמריקאי. Dem Franchize Boys - כנראה ההרכב המשפיע ביותר על מוזיקת הסנאפ, עם שירם "Lean Wit It, Rock Wit It". שהגיע למקום השביעי במצעד Billboard. bassdrum 808 - תוף בס כפול 808. hi-hat - מצילות הי-הט . גיטרת בס - כלי מיתר בעל 4 מיתרים או יותר דגש על הצלילים הנמוכים. vocal track - רצועה קולית בתרגום חופשי. main groove - הקצב המרכזי בשיר. קראנק הוא בעצם הגרסה הראשונית של הסנאפ שנבנה על ידי ליל ג'ון. שירי הסנאפ שונים משירים הקראנק בכך שאת הבס הכבד משירי הקראנק החליפו נקישות אצבע, והסינתיסייזרים הרועשים הוחלפו במקצבים מקוריים ומקפיצים. שירי הסנאפ לא היו מאופיינים במילים שלהם אלא בהיותם "מקפיצים" ויותר ידידותיים לציבור הרחב. שירי הסנאפ נפוצים גם בראפ הישראלי. דוגמאות לשירי סנאפ ישראלים:Pop It UP" -KYD" וסאבלימינל - "MC Neto". סולג'ה בוי Dem Franchize Boyz (אנ') Laffy Taffy D4L (אנ') Yung Joc (אנ')
גלריית סמלי מדינות העולם

גלריית סמלי מדינות העולם: א • ב • ג • ד • ה • ו • ז • ח • ט • י • כ • ל • מ • נ • ס • ע • פ • צ • ק • ר • ש • ת סמלי מדינות שנויות במחלוקת סמל אוגנדה סמל אוזבקיסטן סמל אוסטריה סמל אוסטרליה סמל אוקראינה סמל אורוגוואי סמל אזרבייג'ן סמל איחוד האמירויות הערביות סמל איטליה סמל איי מרשל סמל איי סיישל סמל איי שלמה סמל אינדונזיה סמל איסלנד סמל איראן סמל אירלנד סמל אל סלוודור סמל אלבניה סמל אנגולה סמל אנדורה סמל אנטיגואה וברבודה סמל אסוואטיני סמל אסטוניה סמל אפגניסטן סמל אקוודור סמל ארגנטינה סמל אריתריאה סמל ארמניה סמל ארצות הברית סמל אתיופיה סמל בהאמה סמל בהוטן סמל בוטסואנה סמל בולגריה סמל בוליביה סמל בוסניה והרצגובינה סמל בורונדי סמל בחריין סמל בלארוס סמל בלגיה סמל בליז סמל בנגלדש סמל בנין סמל ברבדוס סמל ברוניי סמל ברזיל סמל גאורגיה סמל גאנה סמל גבון סמל גואטמלה סמל גיאנה סמל ג'יבוטי סמל גינאה סמל גינאה ביסאו סמל גינאה המשוונית סמל גמביה סמל ג'מייקה סמל גרמניה סמל גרנדה סמל דומיניקה סמל דנמרק סמל דרום אפריקה סמל דרום סודאן סמל האיטי סמל הולנד סמל הודו סמל הונגריה סמל הונדורס סמל הממלכה המאוחדת סמל הרפובליקה הדומיניקנית סמל הרפובליקה המרכז אפריקאית סמל קריית הוותיקן סמל וייטנאם סמל ונואטו סמל ונצואלה סמל זימבבואה סמל זמביה סמל חוף השנהב סמל טג'יקיסטן סמל טובאלו סמל טוגו סמל טונגה סמל טורקיה סמל טורקמניסטן סמל טנזניה סמל טרינידד וטובגו סמל יוון סמל יפן סמל ירדן סמל ישראל סמל כווית סמל כף ורדה סמל לאוס סמל לבנון סמל לוקסמבורג סמל לטביה סמל ליבריה סמל לוב סמל ליכטנשטיין סמל ליטא סמל לסוטו סמל מאוריטניה סמל מאוריציוס סמל מאלי סמל מדגסקר סמל מוזמביק סמל מונגוליה סמל מונקו סמל מיאנמר סמל המלדיביים סמל מלאווי סמל מלזיה סמל מולדובה סמל מונטנגרו סמל מזרח טימור סמל מיקרונזיה סמל מלטה סמל מצרים סמל מקדוניה סמל מקסיקו סמל מרוקו סמל נאורו סמל נורווגיה סמל ניגריה סמל ניו זילנד סמל ניז'ר סמל ניקרגואה סמל נמיביה סמל נפאל סמל סאו טומה ופרינסיפה סמל סודאן סמל סומליה סמל סוריה סמל סורינאם סמל סינגפור סמל סיירה לאון סמל הרפובליקה העממית של סין סמל סלובניה סמל סלובקיה סמל סמואה סמל סן מרינו סמל סנגל סמל סנט וינסנט והגרנדינים סמל סנט לוסיה סמל סנט קיטס ונוויס סמל ספרד סמל סרביה סמל סרי לנקה סמל עומאן סמל עיראק סמל ערב הסעודית סמל פולין סמל הפיליפינים סמל פנמה סמל פפואה גינאה החדשה סמל פורטוגל סמל פיג'י סמל פינלנד סמל פקיסטן סמל פרגוואי סמל פרו סמל צ'אד סמל צ'ילה סמל צ'כיה סמל צרפת סמל קובה סמל קולומביה סמל קומורו סמל הרפובליקה הדמוקרטית של קונגו סמל הרפובליקה של קונגו סמל קוסטה ריקה סמל קוריאה הדרומית סמל קוריאה הצפונית סמל קזחסטן סמל קטר סמל קירגיזסטן סמל קיריבטי סמל קמבודיה סמל קמרון סמל קנדה סמל קניה סמל קפריסין סמל קרואטיה סמל רואנדה סמל רומניה סמל רוסיה סמל שוודיה סמל שווייץ סמל תאילנד סמל תוניסיה סמל תימן סמל אבחזיה סמל דרום אוסטיה סמל הרפובליקה הטורקית של צפון קפריסין סמל הרפובליקה הסינית סמל טרנסניסטריה סמל מדינת פלסטין סמל סהרה המערבית סמל סומלילנד סמל קוסובו סמל מדינה גלריית דגלי מדינות העולם
NMD

Nonsense-mediated decay ‏(NMD) הוא מנגנון בקרה על ה-mRNA שמצוי בכל היצורים אוקריוטיים אשר תואר לראשונה ב-1979. המנגנון מפחית ביטוי של גנים שבהם מופיע קודון פסק מוקדם (לפני המקום שבו הוא אמור להופיע בדרך כלל). NMD הוא מנגנון בקרה המביא לפירוק של mRNA המכיל קודון פסק מוקדם. המנגנון מונע תרגום של mRNA המכיל קודון פסק מוקדם, העלול לגרום נזק לתא בגלל gain of function לחלבון שאינה טבעי או בגלל dominant-negative - הביטוי של החלבון הפגום יהיה דומיננטי על פני החלבון התקין, ולא יהיה תפקוד תקין. שלושת הגורמים העיקריים המעורבים במנגנון NMD הם: UPF1, UPF2 ו-UPF3 - אלו הם חלבוני up-frameshift. ביונקים מצויים UPF2 ו-UPF3 כחלק מ-Exon junction complex הקשור ל-mRNA לאחר השחבור, יחד עם אנזימים אחרים כדוגמת eIF4AIII, MLN51 וההטרודימר Y14/MAGOH, שגם להם תפקיד ב-NMD. זיהוי תעתיקים פגומים יכול להיעשות בסבב הראשון של התרגום: הריבוזומים מסירים exon-exon junction complexes הקשורים לmRNA, ואם גם לאחר הסבב הראשון של התרגום נותר אחד מחלבונים אלו קשור ל-mRNA מופעל מנגנון NMD. כיוון שקודון הפסק מופיע מוקדם, מתנתק הריבוזום מה-mRNA מוקדם יותר, ולא מגיע לכל החלבונים הללו. http://www.klinikum.uni-heidelberg.de/Research-Focus-1-Nonsense-mediated-decay-NMD.114498.0.html(הקישור אינו פעיל)
MOOMA

MOOMA היה אתר אינטרנט ישראלי שהתמחה במוזיקה ישראלית ובינלאומית ועסק ביוצרים, זמרים, אלבומים וסגנונות מוזיקליים שונים. אתר המוזיקה MOOMA של קשת אינטראקטיב, חברת בת של "שידורי קשת", עלה לאוויר ב-20 במרץ 2001. האתר הוקם, בין היתר, כחלק מהיערכותה להתמודדות במכרז על ערוץ המוזיקה. בחלקו העיקרי של האתר עמדה אנציקלופדיה מקוונת בנושא מוזיקה ישראלית ויוצרים מקומיים, שהיא מיזם חשוב בתיעוד התרבות העברית בישראל, אותה ייסד וערך יואב קוטנר. את המידע על אמנים בינלאומיים ערכה אילת יגיל. האנציקלופדיה כללה ביוגרפיה על האמנים, דיסקוגרפיה וכן הפניות לאמנים דומים ולאמנים קשורים. לאחר שהמועצה לשידורי כבלים ולשידורי לווין סירבה לאפשר לקשת לגשת למכרז על הפעלת ערוץ המוזיקה, פרשו יזמיו, גיא בהר, עמיר גולן ויואב קוטנר, מהפעלתו. השלושה עברו לעמוד בראש הקבוצה שזכתה בסופו של דבר במכרז על הפעלתו של ערוץ 24‏. האתר, שכלל בתחילה מגזין מוזיקה יומי רחב היקף, פורומים ורדיו מקוון עם עשרות תחנות מוזיקה, צומצם משמעותית בשנת 2002 לאור הפסדיו הכספיים. נעשה ניסיון לגייס מימון ממשרד החינוך, התרבות והספורט ומגופים נוספים, ולבסוף הוחלט להפעיל את האתר בפורמט מצומצם, תוך התמקדות באנציקלופדיה ובדיווחים על יציאת אלבומים חדשים. בספטמבר 2002 נסגר האתר לחלוטין, עד אפריל 2003. מימון המשך פעילות האתר התאפשר הודות לתרומה פרטית של משפחתה של הדוגמנית והזמרת אלה לורן, לזכרה. בשנים שלאחר חזרתו לאוויר התמקדה פעילות האתר בעיקר בעדכוני המגזין, כשערכי האנציקלופדיה ועמודי הדיסקוגרפיה עודכנו באופן ספורדי בלבד. בשנת 2006 שודרג האתר עם עיצוב חדש והרחבה של הסיקור המגזיני על אמנים ולהקות בינלאומיות. במסגרת השדרוג החל גם שיתוף פעולה עם ערוץ המוזיקה בלוחות הופעות מוזיקה. כמו כן, הגולשים יכלו להוריד רינגטונים ולרכוש קובצי MP3 של אמנים ישראליים, תוך שיתוף פעולה עם אתרי חברות התקליטים. עם הקמת אתר mako בשנת 2008, אוחד אתר MOOMA עם מגזין המוזיקה של mako. הדף הראשי של MOOMA הפך להפניה ל-mako, ועדכוני האנציקלופדיה והדיסקוגרפיה פסקו לחלוטין. אילת יגיל שימשה כעורכת הראשית של האתר בין השנים 2002–2007. עם כותבי הביוגרפיות נמנים יואב קוטנר, יורם רותם ודני קרפל. באפריל 2018 נסגר האתר והוסר מרשת האינטרנט. Allmusic דף דברי פרידה בעקבות הסגירה, נכון ל-2002, בארכיון האינטרנט (מאתר MOOMA - המוזיקה של ישראל) דף הבית, נכון ל-2003, בארכיון האינטרנט (מאתר MOOMA - המוזיקה של ישראל) דף הבית, נכון ל-2008, בארכיון האינטרנט (מאתר MOOMA - המוזיקה של ישראל) גל מור, הו Mooma!‏, באתר ynet, 22 במרץ 2001 אורי סלעי, מבצע קוטנר - על האנציקלופדיה המוזיקלית Mooma‏, באתר nrg‏, 23 במרץ 2001 סגירת "מומה" תתעכב עד "תמוז", באתר ynet, 30 בדצמבר 2001 יובל ברוסילובסקי‏, מומה: למה אנציקלופדיית המוזיקה הישראלית לא התרוממה?, באתר וואלה, 5 במרץ 2012 מיכל פלטי, אתר המוסיקה של קשת עולה היום לאוויר, באתר הארץ, 20 במרץ 2001 מיכל פלטי, "סוף עונת התפוזים" - הגרסה המתוקנת, באתר הארץ, 25 במרץ 2001 סמדר הירש, ‏קשת אינטראקטיב מצמצמת פעילות ומפטרת 30% מעובדיה, באתר גלובס, 1 בינואר 2002 נועם שגב, ערוץ המוזיקה יקרא "מוזיקה 24", באתר ynet, 12 במאי 2003 אתר המוסיקה "מומה" ייפתח מחדש מחר, באתר הארץ, 2 באפריל 2003 האתר לזכרה של אלה לורן, בארכיון האינטרנט (מאתר MOOMA - המוזיקה של ישראל) רוני קורן-דינר, קשת מחדשת את אתר המוסיקה MooMa; תשתף פעולה עם ערוץ המוסיקה, באתר הארץ, 2 בינואר 2006 מי אנחנו, בארכיון האינטרנט (מאתר MOOMA - המוזיקה של ישראל)
אקס-מן: אג'נדת ההכחדה

אג'נדת ההכחדה (באנגלית: X-Tinction Agenda) הוא אירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין נובמבר 1990 לינואר 1991 למשך 9 חוברות. את הסיפור כתבו כריס קלרמונט ולואיז סימונסון ואיירו ג'ים לי, רוב ליפילד, ג'ון בוגדנוב וגואנג יאפ. בין קבוצות גיבורי-העל נכללים אקס-מן, אקס פקטור והמוטנטים החדשים, כאשר זו הפעם הראשונה בה שלוש קבוצות משלבות ביניהן כוחות, מאחר שעד כה חבריהן היו פזורים ברחבי העולם. הסיפור זכה בפרס ה-Comics Buyer's Guide של שנת 1990 לסיפור הקומיקס הפופולרי ביותר. מיד לאחר מאורעות הקרוס-אובר "ימי הווה עתידי" משנת 1990, קבוצה של מגיסטראטים ג'נושיים (חיילי אומת ג'נושה) מתקיפה את אחוזת אקס. הם נשלחים למשימה בידי קמרון הודג' הקיבורג, ואחד מחבריהם הוא האבוק חולה האמנזיה. הקבוצה חוטפת את סטורם ואת חברי המוטנטים החדשים וולפסביין, בום-בום, וורלוק וריקטור. הם נלקחים לג'נושה כשהם ערומים כביום היוולדם וחלושים. וורלוק נהרג וסטורם ווולפסביין עוברות שטיפת מוח והופכות לשפחות חסרות בינה - עמוד התווך של כלכלת האומה הג'נושית. קייבל, גמביט, פורג' ובאנשי מגייסים את קבוצת אקס פקטור למשימת הצלה. מצטרפים אליהם בג'נושה וולברין, פסיילוק וג'ובילי, אשר הגיעו לג'נושה בנפרד כדי להציל את חבריהם. לבסוף, האקס-מן מביסים את הכוחות הג'נושיים. ראשו הערוף של קמרון הודג' נקבר חי בידי ריקטור, לאחר שזה האחרון משתמש בכוחותיו המוטאנטים להרעיד את המקום ולהפיל את בניין הבירה הג'נושית על הודג'. סטורם משתחררת משטיפת המוח שעברה, וזאת לאחר שגופה עבר רגרסיה פיזית לזו של ילדה קטנה, וחוזרת למצבה הקודם. וולפסביין משוחררת אף היא משטיפת המוח, אם כי היא נותרת במצב זאב מצוי באופן קבוע. האבוק מקבל בחזרה את זכרונותיו ובוחר להישאר בג'נושה יחד עם וולפסביין כדי לבנות מחדש את האומה, הנמצאת כעת ללא ממשלה שתנהיג אותה, ולמנוע מלחמת אזרחים בין אוכלוסיית בני האדם ואוכלוסיית המוטאנטים השוכנות בה. אובדן חברי המוטנטים החדשים הוותיקים וולפסביין, וורלוק וריקטור מוביל למעברם של שאר חברי הקבוצה לקבוצת אקס פורס. חברי האקס-מן המופיעים בסיפור (סטורם, וולברין, באנשי, פורג', פסיילוק, ג'ובילי וגמביט) מרכיבים את הקבוצה מאז התפרקותה. תהליך המוטציה ששילב את המנטליות של וולפסביין להאבוק הוא כלי עלילתי שבו השתמשו גם כאשר השניים עברו לקבוצת אקס פקטור. חבר גזע הפלנקס החייזרי מגיע לכדור הארץ, נוטל את זכרונותיה של וולפסביין, ומשנה את צורתו כדי להידמות לדאג רמזי ולוורלוק. הוא קורא לעצמו בשם דאגלוק. Uncanny X-Men #270 New Mutants #95 X-Factor #60 Uncanny X-Men #271 New Mutants #96 X-Factor #61 Uncanny X-Men #272 New Mutants #97 X-Factor #62 אג'נדת ההכחדה באתר הרשמי של מארוול קומיקס אג'נדת ההכחדה בפרויקט פאנדום של מארוול קומיקס Uncanny X-Men #272, January 1991 CBG FAN AWARD WINNERS 1982-PRESENT
דימי בעקבות התגליות הגדולות

דימי בעקבות התגליות הגדולות (ביפנית: ミームいろいろ夢の旅, באנגלית: The Many Dream Journeys of Meme) היא סדרת אנימה יפנית בת 127 פרקים שהופקה לטלוויזיה בשנים 1983 עד 1985. בישראל הסדרה שודרה בטלוויזיה החינוכית בדיבוב לעברית במהלך שנות ה-80. בכל פרק בסדרה פיה קטנה וורודה בשם דימי לקחה את הילדים דאיסוקה (אלכס בדיבוב העברי) בן ה-8 וסאיאקה (קים בדיבוב העברי) בת ה-12 למסע בזמן שבמהלכו הם לומדים על תגליות והמצאות מדעיות נודעות שונות בהיסטוריה. במהלך מסעותיהם הם פוגשים בדמויות היסטוריות שונות כמו גלילאו גליליי, אייזק ניוטון, אלברט איינשטיין, צ'ארלס דרווין, אלכסנדר גרהם בל, לואי פסטר, והאחים רייט. בעונה השנייה של הסדרה דימי מסייעת לחבורה של שבעה ילדים ללמוד על תגליות והמצאות מדעיות נודעות שונות בהיסטוריה. "דימי בעקבות התגליות הגדולות", במסד הנתונים הקולנועיים IMDb (באנגלית) דימי בעקבות התגליות הגדולות, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
שחת

האם התכוונתם ל... חציר (נקרא גם "שחת") - סוג של מספוא המוגדר כ"מזון גס" בּוֹר – גומחה בקרקע, וכן קבר וכלא, ראו בּוֹר בוויקימילון שְאוֹל (עולם מתים) (מכונה גם "שחת", שאילת המשמעות של "בּוֹר") - עולם המתים הקדום הנזכר בתנ"ך ובביטויים שונים ("שד משחת"); ראו גם עולם המתים בתרבות הקלאסית למקבילת השאול במיתולוגיות היוונית והרומית, ועולם המתים למשמעות הכללית
עצב השת

עצב השת (TA: Nervus ischiadicus ובאנגלית: Sciatic nerve) הוא עצב גדול שמתחיל מעמוד השדרה באזור חוליות המותן, (הרביעית והחמישית) וממקלעת העצה, ועובר דרך האגן בצד האחורי של הירך לכיוון כף הרגל. העצב מתפצל מעל לחלקה האחורי של הברך והופך לעצב השוקה ולעצב השוקית. עצב השת אחראי על תנועתם של השרירים האחוריים בירך ושל כמעט כל שרירי השוק וכף הרגל. הוא גם אחראי על התחושה של העור באחורי הירך ורוב השוק וכף הרגל. עצב השת הוא העצב הארוך והעבה ביותר בגוף האדם. תפקוד לקוי של עצב השת יכול לנבוע ממספר סיבות: פגיעה ישירה (טראומה גופנית). לחץ ממושך על העצב - מקטין את זרימת הדם באזור ויכול לגרום לסיבוכים נוספים. דחיסה או לחץ על העצב יכול להיגרם גם על ידי חלקים סמוכים בגוף או מבני מחלה קשורים (כגון גידול סרטני). עצם אגן שבורה או סוכרת - יכולים לגרום לנזק עצבי נרחב לעצב השת. דימום פנימי באזור האגן או בבטן. בחלק מהמקרים של פגיעה בתפקוד עצב השת, לא נדרש כל טיפול כי ההתאוששות היא עצמאית. ניתן לסייע באמצעות טיפול תומך שנועד הגדיל את הניידות והעצמאות בזמן ההתאוששות. טיפולים אפשריים נוספים: טיפול תרופתי - סטרואידים המוזרקים לאזור כדי לשלוט בנפיחות או דלקת ברורות; תרופות משככות כאבים במידת הצורך; או תרופות להפחתת כאבי ה"דקירה" שחלק מהאנשים חווים. היתרונות של התרופות צריכים להישקל אל מול תופעות לוואי אפשריות. הסרה כירורגית של גידולים הלוחצים על העצב. פיזיותרפיה וריפוי בעיסוק לחיזוק השרירים. טכנולוגיה מסייעת - מכשירים אורתופדיים כגון פלטות או קיבועים עשויים לעזור בהליכה. גיד הנשה מדיה וקבצים בנושא עצב השת בוויקישיתוף עצב השת, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלתיאה ודונה

אלתיאה ודונה (באנגלית: Althea & Donna) הוא שמו של צמד זמרות רגאיי מג'מייקה שהתפרסם בשנת 1978 בזכות להיט אחד, "Uptown Top Rankin". חברות הצמד היו אלתיאה פורסט (ילידת 1961) ודונה ריד (ילידת 1960), מקינגסטון, בירת ג'מייקה. בשנת 1977, בעודן תלמידות בית ספר, גילו את כשרונן מפיקי הרגאיי ג'ו גיבס וארול תומפסון. השניים הפיקו והקליטו לצמד הבנות את השיר "Uptown Top Rankin". את מילות השיר, שעסקו בהווי הצעירים בקינגסטון, כתב תומפסון בניב ג'מייקני. הלחן התבסס על הרידים (מכלול המקצב והליווי הכלי) של שירו של אלטון אליס "I'm Still In Love". בראשית 1978 התפרסם השיר בבריטניה בזכות השמעותיו הרבות בתוכנית הרדיו היומית של השדרן ג'ון פיל ב-BBC, שהתלהב ממנו. התקליטון נכנס למצעד התקליטונים הבריטי ובפברואר של אותה שנה הגיע לראש המצעד ושהה בו שבוע אחד. בכך הפכו אלתיאה ודונה צמד הזמרות הצעיר ביותר שהגיע לראש המצעד הבריטי. בישראל הוצג השיר בתוכניתו של טוני פיין ברשת ג' וזכה להשמעות רבות ברדיו. בהמשך השנה הוציא הצמד תקליטונים נוספים, ואף אלבום בשמו של להיטן היחיד, אולם הללו לא זכו להצלחה מסחרית, והצמד נחשב ל"הרכב של להיט אחד". השיר "Uptown Top Rankin" זכה לגרסאות כיסוי בפי זמרים והרכבים שונים, בהם להקת "פורטיסהד", ואף נכלל, בביצוע המקורי של אלתיאה ודונה, באלבומי אוסף רבים. אלתיאה ודונה, באתר AllMusic (באנגלית) אלתיאה ודונה, באתר MusicBrainz (באנגלית) אלתיאה ודונה, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
משבר בני הערובה באתר הגז עין אמנאס

משבר בני הערובה בעין אמנאס היה אירוע חטיפה שהחל בשעות הבוקר המוקדמות של 16 בינואר 2013, כאשר כארבעים פעילי טרור איסלמיסטים השתלטו על אתר הגז הטבעי "עין אמנאס" הנמצא במזרח אלג'יריה, תוך כדי הריגת שני עובדים ולקיחת מאות עובדים במתחם כבני ערובה. בין בני הערובה נכללו כ-130 עובדים זרים מערביים, בהם נורווגים, אמריקנים, אירים, יפנים, צרפתים ובריטים. לטענת החוטפים, אשר ציינו כי הם משתייכים לקבוצה בשם "בריגדת רעולי הפנים", המתקפה בוצעה כנקמה על תמיכתה של אלג'יריה במתקפה הצבאית הצרפתית נגד המורדים האיסלמיסטים במבצע סרוואל. החוטפים הגיעו מארצות שונות, בהן מצרים, מאלי, ניג'ר, מאוריטניה, תוניסיה ואלג'יריה עצמה. 2 חוטפים היו אזרחים קנדים. המשבר החל בשעה 4:30 לפנות בוקר, 16 בינואר 2013. כעשרים חמושים מוסלמים בשלושה כלי רכב השתלטו על אוטובוס שהסיע עובדים לאתר הגז "עין אמנאס" תוך כדי הריגת שני עובדים ולקיחתם של ארבעים ואחד עובדים זרים כבני ערובה, בהם נורווגים, אמריקנים, אירים, יפנים, צרפתים ובריטים. אתר הגז מופעל על ידי חברת הנפט והגז האלג'יראית "Sonatrach", תאגיד הנפט והגז הבריטי BP וחברת הנפט והגז הנורווגית "Statoil". לאחר ההשתלטות על האוטובוס עברו החוטפים ובני הערובה למתקן עצמו. לאחר מכן הודיעו החמושים לרשויות כי הם מלכדו את המתקן בחומרי נפץ, ואיימו לרצוח את בני הערובה במקרה שכוחות הביטחון האלג'יריים ינסו לשחרר את החטופים. אף על פי כן כוחות הביטחון האלג'יראיים הקיפו את המתקן. בהמשך, החמושים דרשו שצרפת תשים קץ באופן מיידי לכל פעולותיה הצבאיות נגד המורדים המוסלמים בצפון מאלי בתמורה להבטחת שלומם של בני הערובה. החוטפים דרשו גם שהרשויות באלג'יריה ישחררו מאה אסירים מוסלמים מבתי הכלא באלג'יר. למרות זאת, הרשויות באלג'יריה סירבו לנהל משא ומתן עם החוטפים. בשעות אחר הצהריים של 17 בינואר, במהלך היום השני לחטיפה, תקפו את המתקן שני מסוקים של הצבא האלג'יראי. על פי הדיווחים בתקשורת, במהלך המתקפה נהרגו 15 חוטפים ובסביבות 34 בני ערובה. כמו כן, לפי הדיווחים בתקשורת, לפחות 7 בני ערובה נותרו בחיים, בהם שני אמריקנים, שני בלגים, יפני אחד ובריטי אחד. ב-18 בינואר, במהלך היום השלישי לחטיפה, החוטפים דרשו כי ממשלת ארצות הברית תשחרר שני מחבלים בכירים הכלואים בארצות הברית בתמורה לשחרור בני הערובה האמריקנים – את המנהיג המצרי המוסלמי עומאר עבדל רחמן (הנושא מאסר עולם בבית כלא בארצות הברית על כך שתכנן את הפיגוע הראשון במגדלי התאומים ב-1993) ואת המדענית והמחבלת הפקיסטנית עאפיה סידיקווי (הנושאת 86 שנות מאסר בארצות הברית). ב-19 בינואר, במהלך היום הרביעי לחטיפה, פשטו על אתר הגז עין אמנאס כוחות מיוחדים של הצבא האלג'ירי. לאחר הפשיטה, נספרו 37 בני ערובה שנהרגו מ-8 מדינות שונות (רבים מהם נהרגו במהלך הפשיטה עצמה), 3 שגורלם טרם נודע, וכן 29 פעילי טרור. 3 פעילים נתפסו בחיים. 685 עובדים אלג'יראים ו-107 זרים שוחררו בתום הפשיטה. BBC News - Foreigners held hostage by militants in Algeria Al Qaeda-linked group holding at least 3 Americans hostage after taking control of Algerian gas field | Fox News Thirteen Norwegians held in Algeria attack - PM | Reuters Sahara Islamists take hostages, spreading Mali war | Reuters [1] Dozens of hostages 'killed' in Algeria - Africa - Al Jazeera English One American confimed dead in Algerian hostage takeover 25 גופות נוספות נמצאו בשדה הגז באלג'יריה, באתר הארץ, 21 בינואר 2013
הקר

הקר (בגרמנית: Hecker) הוא שם משפחה ממקור גרמני. האם התכוונתם ל... דפנה הקר – מרצה ללימודי נשים ומגדר וילהלם הקר – אדריכל ומהנדס ישראלי יוסף הקר – פרופסור בחוג להיסטוריה של עם ישראל באוניברסיטה העברית יצחק הקר – ראש ישיבת גרודנה מקסימיליאן הקר – מוזיקאי גרמני מרדכי הקר – מהנדס ציוני, ממקימי הטכניון צבי הקר – אדריכל ישראלי ראובן הקר – במאי סרטים תעודיים ותסריטאי ישראלי האקר
Trail of Tears

Trail of Tears ("נתיב הדמעות", תעתיק: "טרייל אוף טירס") היא להקת מטאל גותי נורווגית. הלהקה נוסדה ב-1994 על ידי הסולן רוני ת'ורסן, בשם Natt. ב-1997 שינתה את שמה ל-Trail of Tears. הלהקה מנגנת מטאל גותי סימפוני סקנדינבי בסגנון הדומה לטריסטניה (המוקדמת) ו-The Sins of Thy Beloved. הלהקה הרבתה להשתמש בשירת היפה והחיה המנגידה ביו הגרואלינג של ת'ורסן לשירת סופרן מלאכית שסיפקו הלנה אירן מיכאלסן ולאחר מכן קתרין פאולסן. הלהקה התפרקה ב-2013 אך הוקמה מחדש ב-2020. הלהקה הוקמה ב-1994 בשם Natt על ידי הסולן רוני ת'ורסן, בשם Natt אך רק ב-1997 פרצה וחתמה על חוזה הקלטות. את קול הסופרן סיפקה הלנה אירן מיכאלסן לאלבומים Disclosure in Red ו-Profoundemonium, אך עזבה בשנת 2000 זמן קצר לאחר צאת האלבום השני. היא הוחלפה בזמרת קתרין פאולסן. הלהקה הוציאה עוד מספר אלבומים כאשר מספר חברי הרכב עוזבים ואחרים מצטרפים. בשנים 2010–2012 עזבו את הלהקה מספר חברים אך השבר הגדול אירע ב-2013 כאשר ת'ורסן, מייסד הלהקה, ועוד מספר נגנים הודיעו על עזיבת הלהקה בעקבות סכסוכים פנימיים. בעקבות גל העזיבות התפרקה הלהקה והיא הפסיקה את פעילותה. ב-2020 חידשה הלהקה את פעילותה, כאשר חזר אליה הסולן רוני ת'ורסן והצטרפו הזמרת איילין והמתופף ג'ונתן פרס, אחרי שפוטרו מסירניה. ב-17 בספטמבר 2022 פרסמה איילין פוסט בפייסבוק ובו כתבה שהלהקה תחל בהקלטת אלבום חדש באוקטובר 2022. במאי 2024 הוציאה הלקה מיני-אלבום (EP) בשם Winds of Disdain. רוני ת'ורסן - סולן, גראולינג (1994–2013, 2020–היום) ג'ונתן פרס Jonathan Pérez - תופים (1997–2006, 2020–היום) Runar Hansen - גיטרה מובילה (1997–2006, 2020–היום) Endre Moe - גיטרה בס (2007–2013, 2020–היום) Nicolay Johnsen - גיטרה (2020–היום) Ailyn - זמרת, שירה נשית (2020–היום) Ales Vik - זמרת סופרן (1994–1997) Vidar Uleberg - תופים (1994–1997) Kjell Rune Hagen - גיטרה בס (1997–2006) Frank Roald Hagen - קלידים (1997–2005) Terje Heiseldal - גיטרת קצב (1997–2005) Helena Iren Michaelsen - זמרת סופרן (1997–2000) Michael Krumins - גיטרה מובילה (1997) Kjetil Nordhus - זמר (2003–2006) Pål Olsen - גיטרות (2007–2010) Cato Jensen - תופים (2007–2012) Bjorn Dugstad Roennow - תופים (2012–2013) Cathrine Paulsen - זמרת סופרן (2000–2004 ו-2007–2013) Bjørn Erik Næss - גיטרה חשמלית (2007–2013) Disclosure in Red (1998) Profoundemonium (2000) A New Dimension of Might (2002) Free Fall into Fear (2005) Existentia (2007) Bloodstained Endurance (2009) Oscillation (2013) Winds of Disdain (2024, EP) Natt (1996) When Silence Cries... (1997) Trail of Tears באתר Napalm Records Trail of Tears, ברשת החברתית פייסבוק Trail of Tears, ברשת החברתית אינסטגרם Trail of Tears, באתר ספוטיפיי Trail of Tears, באתר Last.fm (באנגלית) Trail of Tears, באתר MusicBrainz (באנגלית) Trail of Tears, להקה באתר Encyclopedia Metallum (באנגלית) Trail of Tears, באתר דיזר Trail of Tears, באתר Discogs (באנגלית) Trail of Tears, באתר Songkick (באנגלית) Trail of Tears, באתר בנדקמפ פוסט של איילין בפייסבוק, 17 בספטמבר 2022.
המדונה השחורה

המדונה השחורה או מריה השחורה הוא כינוי למספר יצירות אומנותיות, בהן מרים אם ישו מוצגת כשצבע עורה כהה. לעיתים גם ישו הילד מוצג באותה היצירה, וצבע עורו גם כהה. האם התכוונתם ל... המדונה השחורה מצ'נסטוחובה – איקונין הבתולה המקודש ביותר בפולין פסל המדונה השחורה במונטסראט – פסל הבתולה במנזר מונטסראט בקטלוניה המדונה מלורטו – פסל של הבתולה השוכן בבזיליקת הבית הקדוש בלורטו שבאיטליה